ऑक्सीजन, दवाओं की कालाबाजारी करने वालों की सूचना देने के लिए पुलिस ने जारी किया नंबर
उत्तराखंड पुलिस ने कोविड-19 के इलाज में इस्तेमाल होने वाले रेमडेसिविर इंजेक्शन तथा अन्य जीवन रक्षक दवाओं और ऑक्सीजन सिलेंडर की कालाबाजारी पर रोक लगाने में जनता का सहयोग लेने के लिए एक मोबाइल नंबर जारी किया है।
देहरादून: उत्तराखंड पुलिस ने कोविड-19 के इलाज में इस्तेमाल होने वाले रेमडेसिविर इंजेक्शन तथा अन्य जीवन रक्षक दवाओं और ऑक्सीजन सिलेंडर की कालाबाजारी पर रोक लगाने में जनता का सहयोग लेने के लिए एक मोबाइल नंबर जारी किया है। प्रदेश के पुलिस महानिदेशक, अशोक कुमार ने बताया कि कोरोना के बढ़ते संक्रमण के बीच कोविड-19 के इलाज में इस्तेमाल होने वाली दवाओं और ऑक्सीजन सिलेंडर की कालाबाजारी पर प्रभावी कार्यवाही के लिए यह मोबाइल नंबर जारी किया गया है।उन्होंने कहा कि मोबाइल नंबर 9411112780 पर व्हाटसऐप के माध्यम से लोग शिकायत दर्ज करा सकते हैं।महानिदेशक ने लोगों से अपील करते हुए कहा, “ऑक्सीजन सिलेंडर व जीवन रक्षक दवाओं की कालाबाजारी करने वालों की सूचना हम तक पहुंचाएं। सूचना देने वालों का नाम व पहचान गोपनीय रखी जाएगी।”